
–	uzimajući u obzir prijedlog Komisije upućen Europskom parlamentu i Vijeću (COM(2024)0030 – C9‑0041/2024),
–	uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013[footnoteRef:1] („Uredba o EGF-u”), [1:  	SL L 153, 3.5.2021., str. 48.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:2], kako je izmijenjena Uredbom Vijeća (EU, Euratom) 2024/765[footnoteRef:3] od 29. veljače 2024. o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027.,, a posebno njezin članak 8., [2:  	SL L 433 I, 22.12.2020., str. 11.]  [3:  	 SL L, 2024/765, 29.2.2024., ELI: http://data.europa.eu/eli/reg/2024/765/oj.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:4], a posebno njegovu točku 9., [4:  	SL L 433 I, 22.12.2020., str. 28.] 

–	uzimajući u obzir pismo Odbora za zapošljavanje i socijalna pitanja,
–	uzimajući u obzir izvješće Odbora za proračune (A9‑0166/2024),
A.	budući da je Unija uspostavila zakonodavne i proračunske instrumente kako bi pružila dodatnu potporu radnicima suočenima s posljedicama velikih strukturnih promjena u tokovima svjetske trgovine ili svjetske financijske i gospodarske krize te kako bi im se pomoglo da se ponovno uključe na tržište rada; budući da se ta pomoć ostvaruje u obliku financijske potpore radnicima i poduzećima za koja su radili;
B.	budući da je Njemačka podnijela zahtjev EGF/2023/003 DE/Vallourec za financijski doprinos iz Europskog fonda za prilagodbu globalizaciji (EGF) nakon otpuštanja 1518 radnika[footnoteRef:5] u gospodarskom sektoru svrstanom u odjeljak 24 NACE-a Rev. 2 (Proizvodnja metala) u susjednim gradovima Düsseldorf i Mülheim an der Ruhr, u referentnom razdoblju za podnošenje zahtjeva od 26. travnja 2023. do 26. kolovoza 2023.; [5:  	U smislu članka 3. Uredbe o EGF-u.] 

C.	budući da se zahtjev odnosi na 1518 otpuštenih radnika u poduzeću Vallourec Deutschland GmbH (VAD); 
D.	budući da se zahtjev temelji na intervencijskim kriterijima iz članka 4. stavka 2. točke (a) Uredbe o EGF-u prema kojima se zahtijeva da najmanje 200 radnika u poduzeću u državi članici bude proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača i/ili samozaposlene osobe koje su prestale obavljati svoju djelatnost;
E.	budući da su pandemija bolesti COVID-19 i ratna agresija Rusije na Ukrajinu smanjile razinu gospodarske konkurentnosti i negativno utjecale na gospodarski rast u Njemačkoj;
F.	budući da je VAD, njemačko društvo kći poduzeća Vallourec S.A., Francuska, u svojim dvjema čeličanama u Njemačkoj proizvodio bešavne toplovaljane čelične cijevi; budući da je nakon godina financijskih gubitaka 2018. uveden niz mjera restrukturiranja i smanjenja aktivnosti te je pokrenut poseban plan oporavka koji je uključivao ustupke radnika kad je riječ o uvjetima zapošljavanja; budući da je unatoč određenom uspjehu gospodarska situacija nakon pandemije bolesti COVID-19 dovela do daljnjih poteškoća za njemačke valjaonice cijevi, a od 2015. zbog restrukturiranja je izgubljeno više od 1400 radnih mjesta; budući da je Vallourec S.A. 2021. odlučio prodati svoje njemačke valjaonice cijevi i premjestiti proizvodnju u Brazil; budući da prodaja nije uspjela, što je dovelo do konačnog zatvaranja spomenutih objekata te do otpuštanja preostale radne snage do 1. siječnja 2025.;
G.	budući da je VAD pristao osnovati prijelazno poduzeće za svaki val otpuštanja te da je ponudio i plan prijevremenog umirovljenja za zaposlenike rođene 1966. ili prije, kao i planove dobrovoljnog prestanka radnog odnosa za osobe kojima možda neće biti potrebna dugotrajna pomoć u pronalasku novog posla; 
H.	budući da bi financijski doprinos iz EGF-a ponajprije trebao biti usmjeren na aktivne mjere politike tržišta rada i usluge prilagođene potrebama čiji je cilj brza reintegracija korisnika na dostojanstvena i održiva radna mjesta u istom ili drugom sektoru, pri čemu ih treba pripremiti na klimatski neutralnije i digitalnije europsko gospodarstvo;
I.	budući da se revizijom VFO-a maksimalni godišnji iznos EGF-a smanjuje sa 186 milijuna EUR na 30 milijuna EUR (u cijenama iz 2018.), kako je utvrđeno člankom 8. Uredbe Vijeća (EU, Euratom) 2020/2093 kako je izmijenjena Uredbom (EU, Euratom) 2024/765; budući da bi Komisija trebala pratiti provedbu EGF-a i da bi sve institucije trebale poduzeti sve potrebne mjere kako bi se zajamčilo ispunjavanje svih opravdanih zahtjeva za potporu iz EGF-a i tako iskazala solidarnost EU-a; 
1.	slaže se s Komisijom da su uvjeti iz članka 4. stavka 2. točke (a) Uredbe o EGF-u ispunjeni i da Njemačka u skladu s tom Uredbom ima pravo na financijski doprinos u iznosu od 2 984 627 EUR, odnosno 60 % ukupnog troška od 4 974 379 EUR, što obuhvaća troškove za personalizirane usluge u iznosu od 4 783 057 EUR i troškove za aktivnosti pripreme, upravljanja, informiranja i promidžbe te kontrole i izvješćivanja u iznosu od 191 322 EUR;
2.	napominje da su njemačke vlasti zahtjev podnijele 15. studenoga 2023. te da je, na temelju dodatnih informacija koje je Njemačka dostavila, Komisija ocjenjivanje zahtjeva dovršila 29. veljače 2024. i o tome istoga dana obavijestila Parlament; 
3.	konstatira da se zahtjev odnosi na 1518 otpuštenih radnika u poduzeću Vallourec Deutschland GmbH (VAD); nadalje, napominje da će ukupno 835 radnika biti ciljani korisnici;
4.	ističe da se očekuje da će ta otpuštanja imati znatan negativan učinak na lokalno gospodarstvo koje je posljednjih desetljeća izloženo velikim strukturnim promjenama uz znatno smanjenje broja radnih mjesta u proizvodnji, a posebno u proizvodnji metala; ističe da će otpuštanja dovesti do povećanja stope nezaposlenosti u tim gradovima, u Mülheimu za 11,6 % i u Düsseldorfu za 5,6 %;
5.	ističe da profili radnika koji su proglašeni viškom ne odgovaraju vještinama koje se traže na tržištu rada; nadalje, ističe da se većina njih nalazi u kasnijoj fazi svoje profesionalne karijere, da su dugo radili za VAD te da ih njihove razine formalnih kvalifikacija čine nekonkurentnima na sadašnjem tržištu rada, pri čemu je 20,1 % spomenutih radnika starije od 54 godine; stoga ističe da će usavršavanje i prekvalifikacija radnika u skladu sa zahtjevima tržišta rada za kvalificirana radna mjesta biti izazov, posebno s obzirom na velik broj osoba otpuštenih u isto vrijeme; nadalje, naglašava da se pri usavršavanju i prekvalifikaciji otpuštenih radnika moraju uzeti u obzir kvalifikacije koje će srednjoročno i dugoročno biti potrebne za industrijsku preobrazbu u klimatski neutralnu budućnost;
6.	smatra da je društvena odgovornost Unije da tim otpuštenim radnicima pruži potrebne kvalifikacije za ekološku i pravednu transformaciju industrije Unije u skladu s europskim zelenim planom, s obzirom na to da su radili u sektoru s visokim emisijama ugljika; naglašava važnost istraživanja i inovacija kako bi Europa bila spremna za budućnost industrijske proizvodnje i kako bi se spriječilo da Unija krene prema dekarbonizaciji deindustrijalizacijom; stoga pozdravlja sve prilagođene usluge koje EGF pruža radnicima, što uključuje mjere usavršavanja, radionice, strukovno usmjeravanje, poslovno savjetovanje, kao i pružanje naknada za obuku, kako bi i regija i cjelokupno tržište rada u budućnosti postali održiviji i otporniji;
7.	pozdravlja činjenicu da je Njemačka, nakon savjetovanja s ciljanim korisnicima, njihovim predstavnicima i socijalnim partnerima sastavila koordinirani paket usluga prilagođenih potrebama; posebno pozdravlja činjenicu da su neposredno nakon odluke o zatvaranju valjaonica cijevi, uprava poduzeća i predstavnici zaposlenika započeli pregovore o socijalnom planu, a posebno o osnivanju prijelaznog poduzeća; prima na znanje da je VAD uložio znatne napore kako bi se socijalni učinak zatvaranja navedenih lokacija sveo na najmanju moguću mjeru;
8.	podsjeća da se usluge prilagođene potrebama koje će se pružati radnicima i samozaposlenim osobama sastoje od sljedećih mjera: prilagođenog osposobljavanja i prekvalifikacije, profesionalne orijentacije, individualnih usluga pomoći pri traženju posla i ciljanih grupnih aktivnosti, potpore i pružanja doprinosa za osnivanje poduzeća, kao i poticaja i naknada;
9.	snažno pozdravlja predloženu mjeru o digitalnim osnovnim vještinama (Digitale Grundqualifizierung) kojom se omogućuje širenje vještina potrebnih u digitalnom industrijskom dobu, kako je propisano člankom 7. stavkom 2. Uredbe o EGF-u; primjećuje da se ta mjera posebno odnosi na sudionike koji nemaju digitalne vještine ili je njihova razina vrlo niska; pozdravlja činjenicu da će se sudionicima osigurati prijenosna računala kako bi mogli pohađati tečaj i vježbati kod kuće te da će se posebna pozornost posvetiti primijenjenim vještinama koje sudionicima pomažu da koriste internetske alate za traženje posla;
10.	napominje da je Njemačka ciljanim korisnicima počela pružati usluge prilagođene potrebama 1. prosinca 2023. i da će stoga razdoblje prihvatljivosti za financijski doprinos iz EGF-a trajati od 1. prosinca 2023. do 24 mjeseca nakon datuma stupanja na snagu odluke o financiranju;
11.	napominje da Njemačka od 1. siječnja 2023. snosi administrativne izdatke provedbe EGF-a te da rashodi za aktivnosti pripreme, upravljanja, informiranja i promidžbe te kontrole i izvješćivanja stoga ispunjavaju uvjete za financijski doprinos iz EGF-a od 1. siječnja 2023. do datuma koji nastupi 31 mjesec nakon stupanja na snagu odluke o financiranju;
12.	naglašava da su njemačke vlasti potvrdile da za prihvatljive mjere nije dodijeljena pomoć iz drugih financijskih instrumenata ili fondova Unije te da će se u pristupu predloženim mjerama i u njihovoj provedbi poštovati načela jednakog postupanja i nediskriminacije;
13.	ponovno ističe da pomoć iz EGF-a ne smije zamijeniti mjere za koje su prema nacionalnom pravu ili kolektivnim ugovorima odgovorna poduzeća, kao ni bilo kakve naknade ili prava radnika proglašenih viškom, kako bi se osigurala potpuna dodatnost te pomoći;
14.	odobrava Odluku priloženu ovoj Rezoluciji;
15.	nalaže svojoj predsjednici da potpiše ovu Odluku zajedno s predsjednikom Vijeća te da je da na objavu u Službenom listu Europske unije;
16.	nalaže svojoj predsjednici da ovu Rezoluciju, zajedno s njezinim Prilogom, proslijedi Vijeću i Komisiji.

